
    Republika Hrvatska
 Trgovački sud u Osijeku
   Osijek, Zagrebačka 2


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije, Regionalnog centra Zagreb, OIB: 85821130368, Zagreb, Trg svibanjskih žrtava 1995. 1, za provedbu skraćenog stečajnog postupka nad stečajnim dužnikom POSSO j.d.o.o. za usluge i trgovinu, MBS: 080962041, OIB: 51071942522, Zagreb, Gračanska cesta 138, 24. svibnja 2018.	

    r i j e š i o   j e

I. Obustavlja se skraćeni stečajni postupak nad stečajnim dužnikom POSSO j.d.o.o. za usluge i trgovinu, MBS: 080962041, OIB: 51071942522, Zagreb, Gračanska cesta 138.
	
II. Postupak će se nastaviti prema općim odredbama Stečajnog zakona.


Obrazloženje


Trgovački sud u Zagrebu 26. siječnja 2018. zaprimio je zahtjev Financijske agencije, Regionalnog centra Zagreb, za provedbu skraćenog stečajnog postupka, Klasa: 110-07/18-01/04, Ur.broj: 04-06-18-390 od 25. siječnja 2018. nad stečajnim dužnikom POSSO j.d.o.o. za usluge i trgovinu, MBS: 080962041, OIB: 51071942522, Zagreb, Gračanska cesta 138.
	
Visoki trgovački sud Republike Hrvatske rješenjem poslovnog broja: 31-Su-236/18-3 od 9. ožujka 2018. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 9. travnja 2018.

Nakon izvršenog uvida u Sudski registar Trgovački sud u Osijeku 19. travnja 2018. sukladno čl. 430. Stečajnog zakona (Narodne novine, broj: 71/15 i 104/17; u daljnjem tekstu SZ) objavio je Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 10. svibnja 2018. zaprimljen je podnesak Županijskog državnog odvjetništva u Osijeku, broj: S-DO-103/2018 od 9. svibnja 2018. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, Porezne uprave, Područnog ureda Zagreb, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 14.688,40 kuna, a koja se temelji na vjerodostojnoj ispravi, odnosno uvidu u stanje računa poreznog obveznika od 2. svibnja 2018., koju tražbinu stečajni dužnik nije namirio. Također, vjerovnik je naveo da kod stečajnog dužnika postoji stečajni razlog, obzirom u Očevidniku redoslijeda osnova za plaćanje koje vodi Financijska agencija ima evidentiranu neizvršenu osnovu za plaćanje u razdoblju dužem od 60 dana koju je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa.
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.


                                               U Osijeku  24. svibnja 2018. 



Zapisničar:      
Renata Horvat

                                                                                  		              Sudac
								           Nada Roso
																				      Sudska savjetnica
								Marina Ljubičić Knežević




UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
              


                                                                                                                             
D N A :
1. FINA, RC Zagreb
1. ŽDO Osijek
1. Stečajni dužnik
1. e-oglasna ploča suda uz podnesak ŽDO Osijek 
od 9. svibnja 2018. (str. 8-10 spisa)
1. riješeno obustavom
1. kal. 14. lipnja 2018.

